Silné krvácanie po prvom menzese po pôrode a operácii žlčníka
Dobrý deň prajem. Som 3 mesiace po sekcií a jeden týždeň po operácii žlčníka. Hneď na druhý deň po operácii mi prišla menštruácia, prvá od sekcií. Trvá už týždeň a stále silne krvácam. Môže to byť spôsobené aj tou operáciou? Prípadne, jedná sa o prvú menštruáciu po pôrode, preto je taká silná? Vďaka
Dobrý deň,
ďakujeme za Vašu otázku.
Žiaľ, nie je v našej kompetencii určiť presnú príčinu Vašich ťažkostí. Silné menštruačné krvácanie môže mať totižto viacero príčin. Prvá menštruácia po pôrode býva spravidla odlišná od tej, na ktorú bola žena zvyknutá pred tehotenstvom. Hormonálna nerovnováha môže spôsobiť aj vyššiu intenzitu krvácania po pôrode. To ako dlho menštruácia trvá a aká je silná ovplyvňuje viacero faktorov a pre každú ženu je táto sila a dĺžka individuálna. Taktiež, chirurgickým zákrokom a stresom sa môže ovplyvniť hormonálny systém. Pre zistenie konkrétnej príčiny a vylúčenie vážnejších ťažkostí je potrebné obrátiť sa na gynekológa, ktorému je známy Váš zdravotný stav.
Prajem všetko dobré.
S pozdravom
Mgr. Emma Halás Haluščíková